
Kerékpáros közlekedés fejlesztése Kötegyán Községben

A projekt célja:

Jelenleg Kötegyán területén nem található kerékpárút, a kerékpárosok kénytelenek a közúton közlekedni, amely a számukra nem biztonságos, ugyanis a település teljes forgalma ezen az úton zajlik.

A projekt keretén belül megvalósítani tervezett - 2,37 km hosszú - kerékpársáv és kerékpárút megépítése elősegíti, javítja a kerékpáros közlekedés biztonságát, a tervezési szakaszon biztosítja az elkülönített kerékpáros forgalmat és kapcsolatot teremt a nemzetközi kerékpárútvonallal. Helyi munkalehetőséget biztosít az ott élőknek az építkezés ideje alatt, valamint a környező munkalehetőségek kényelmesebb és biztonságosabb megközelíthetőségét eredményezi.

A tervezett kerékpárút fejlesztés a 42152 számú közút mentén történik. Megvalósítás szempontjából két részre bontható, az 1. rész a település belterületén 650 m kétoldali kerékpársáv építése a meglévő közút szélesítésével, 2. rész a külterületen 1720 m kétirányú kerékpárút építése a közút mellett. A tervezett kerékpárút az 1+700-as szelvényében keresztezi a 128-as számú Békéscsaba-Kötegyán-Vésztő-Püspökladány vasútvonalat kerékpáros nyom alkalmazásával. A 2+370-es végszelvényében a 4252 számú országos közút melletti meglévő, nemzetközi kerékpárúthoz csatlakozik.

[bookmark: _GoBack]A projekt keretén belül a közlekedésbiztonság javítása és a közlekedési kultúra színvonalának az emelése érdekében szemléletformáló rendezvények és társadalmi felelősségvállalást erősítő akciók, közlekedésbiztonságot segítő programok kerülnek lebonyolításra.

A projekt azonosítószáma: TOP-3.1.1-16-BS1-2017-00012
A kedvezményezett neve: Kötegyán Község Önkormányzata
A támogatás összege: 245.000.000.- HUF
A támogatás aránya: 100 %
A projekt tervezett befejezése: 2020.02.29.

A projekt európai uniós támogatás segítségével, a Széchenyi 2020 program keretében valósul meg.

A projektről bővebb információt a www.kotegyan.hu oldalon található.

